**Z á p i s n i c a**

**zo zasadnutia Obecného zastupiteľstva v Popudinských Močidľanoch zo dňa 07.02.2013**

Predsedajúci : Bc. Dana Žúrková – starostka obce

Prítomní:MUDr. Marián Sivoň, Ing. Ľubica Vaculková, Marián Kocák, Miroslav Caletka, Jozef Hološka, Bc. Mária Gergelová, Ing. Juraj Tokoš, Ing. Rudolf Bilka

Neprítomný: –

**Program:**

1. Otvorenie zasadnutia
2. Určenie zapisovateľky a overovateľov zápisnice
3. Kontrola plnenia uznesení

4. Informácia o vzdaní sa mandátu poslanca a vyhlásenie nastúpenia náhradníka na uprázdnený mandát poslanca ObZ – sľub poslanca

5. Schválenie Všeobecne záväzného nariadenia Obce Popudinské Močidľany č. 1/2013 o určení výšky dotácie na prevádzku a mzdy na dieťa materskej školy a školských zariadení so sídlom na území Obce Popudinské Močidľany

6. Schválenie úhrady zostatku faktúry za opravu strechy obecného úradu z úverového účtu

7. Rôzne

8. Interpelácie poslancov

9. Diskusia

10. Záver

**1. Otvorenie**

Riadne zasadnutie obecného zastupiteľstva otvorila a viedla Bc. Dana Žúrková, starostka obce. Prítomných poslancov a občanov privítala a oboznámila s pripraveným programom.

**2. Určenie zapisovateľky a overovateľov zápisníce**

Za zapisovateľku zápisnice bola určená p. Martina Iršová a za overovateľov zápisnice boli určení Bc. Mária Gergelová a MUDr. Marián Sivoň.

**3. Kontrola plnenia Uznesení**

Na predchádzajúcom riadnom zasadnutí Obecného zastupiteľstva, ktoré sa konalo dňa 12.12.2012 bolo prijaté nasledovné uznesenie:

Uznesenie č. 15/2012, ktorým Obecné zastupiteľstvo v Popudinských Močidľanoch zobralo na vedomie Správu o kontrolnej činnosti kontrolóra Obce Popudinské Močidľany za 1. polrok 2012 a plán kontrolnej činnosti na 1. polrok 2013.

-2-

Uznesenie č. 16/2012, ktorým Obecné zastupiteľstvo v Popudinských Močidľanoch schválilo Všeobecne záväzné nariadenie Obce Popudinské Močidľany č. 2/2012 o výške príspevku za pobyt dieťaťa v Materskej škole a Školskom klube detí Popudinské Močidľany a o výške príspevku zákonného zástupcu dieťaťa na čiastočnú úhradu nákladov a určenie podmienok úhrady v Školskej jedálni Popudinské Močidľany.

Uznesenie č. 17/2012, ktorým Obecné zastupiteľstvo v Popudinských Močidľanoch schválilo zmenu programového rozpočtu obce na rok 2012.

Uznesenie č. 18/2012, ktorým Obecné zastupiteľstvo v Popudinských Močidľanoch schválilo programový rozpočet obce na roky 2013 – 2015.

**4. Informácia o vzdaní sa mandátu poslanca a vyhlásenie nastúpenia náhradníka na uprázdnený mandát poslanca ObZ – sľub poslanca**

V tomto bode starostka obce oboznámila poslancov so žiadosťou Mgr. Vladimíra Kudláča, ktorý sa vzdal mandátu poslanca a zároveň i vzdanie sa funkcie predsedu komisie sociálnych vecí a verejného poriadku pri ObZ Popudinské Močidľany a to z dôvodu výkonu svojho povolania v zahraničí.. Na upráznené miesto nastúpila náhradníčka Bc Mária Gergelová, ktorá vo voľbách do orgánov samosprávy, ktonaných dňa 27.11.2010 získala 175 platných hlasov.

Po prerokovaní tohto bodu vydalo Obecné zastupiteľstvo Popudinské Močidľany nasledujúce uznesenie:

**Uznesenie ObZ v Popudinských Močidľanoch č. 1/2013 zo dňa 7.2.2013:**

**Obecné zastupiteľstvo v Popudinských Močidľanoch:**

**1. konštatuje,**

**a) že poslanec Mgr. Vladimír Kudláč sa dňa 1.2.2013 písomne vzdal svojho poslaneckého mandátu, čím podľa § 25, ods. 2, písmena c) zákona č. 369/1990 Zb. o obecnom zriadení v znení neskorších predpisov zanikol jeho mandát poslanca obecného zastupiteľstva,**

**b) že podľa § 51, odst. 1 zákona č. 346/1990 Zb. o voľbách do orgánov samosprávy obcí v znení neskorších predpisov nastupuje za poslankyňu obecného zastupiteľstva ako náhradníčka: Bc. Mária Gergelová, ktorá vo voľbách do orgánov samosprávy, konaných dňa 27.11.2010 získla 175 platných hlasov.**

**2. vyhlasuje nastúpenie náhradníčky Bc. Márie Gergelovej na uprázdnený mandát poslanca ObZ v Popudinských Močidľanoch a členky komisie sociálnych vecí a verejného poriadku pri ObZ v Popudinských Močidľanoch dňom 7.2.2013 a odovzdáva je j osvedčenie o tom, že sa stala poslankyňou.**

**Hlasovanie prebehlo nasledovne:**

**Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Jozef Hološka, Ing. Juraj Tokoš**

**Proti: -**

**Zdržal sa hlasovania: Bc. Mária Gergelová**

-3-

**5. Schválenie Všeobecne záväzného nariadenia Obce Popudinské Močidľany č. 1/2013 o určení výšky dotácie na prevádzku a mzdy na dieťa materskej školy a školských zariadení so sídlom na území Obce Popudinské Močidľany**

Z dôvodu novelizácie zákona č. 596/2003 Z.z o štátnej správe v školstve a školskej samospráve a o zmene a doplnení niektorých zákonov v znení neskorších predpisov musí obec prijať predkladané VZN Je tu vyčíslená dotácia, ktorú obec dostáva zo štátneho rozpočtu prostredníctvom podielových daní na prevádzku a mzdy na dieťa v MŠ a ŠKD Popudinské Močidľany.

Po prerokovaní bodu bolo vydané nasledujúce uznesenie:

**Uznesenie ObZ v Popudinských Močidľanoch č. 2/2013 zo dňa 7.2.2013:**

**Obecné zastupiteľstvo v Popudinských Močidľanoch schvaľuje Všeobecne záväzné nariadenie Obce Popudinské Močidľany č. 1/2013 o určení výšky dotácie na prevádzku a mzdy na dieťa materskej školy a školských zariadení so sídlom na území Obce Popudinské Močidľany.**

**Hlasovanie prebehlo nasledovne:**

**Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Jozef Hološka, Bc. Mária Gergelová, Ing. Juraj Tokoš**

**Proti: -**

**Zdržal sa hlasovania: -**

**6. Schválenie úhrady zostatku faktúry za opravu strechy obecného úradu z úverového účtu**

Riešila sa tu úhrada faktúry firme Jaroslav Kvaššay, s.r.o. V programovom rozpočte obce na rok 2013 bol schvalený výdavok na úhradu zostatku faktúry za opravu strechy obecného úradu. Zostatok dlžnej čiastky za uvedenú faktúru činí ešte 10 000,- €. Pôvodne sa tento zostatok mal uhradiť až sa začne s výberom daní a poplatkov. Firma však našu obec požiadala o čo najskoršiu úhradu, nakoľko sa dostala do platobnej neschopnosti z dôvodu množstva neuhradených faktúr za dodané služby, práce a tovar /jednou z nich je i naša faktúra/. Práce na oprave strechy boli vykonané ešte v priebehu mesiaca október 2012 a boli vykonané bez závad. Nakoľko však na bežnom účte obce nie je dostatok finančných prostriedkov je potrebné úhradu vykonať cez úverový účet. V priebehu mesiaca marec a apríl 2013 by sa tam čiastka mala vrátiť.

Uznesenie k bodu znie

**Uznesenie ObZ v Popudinských Močidľanoch č. 3/2013 zo dňa 7.2.2013:**

**Obecné zastupiteľstvo v Popudinských Močidľanoch schvaľuje úhradu zostatku faktúry v sume 10 000,- € za opravu strechy obecného úradu, ktorú vykonala firma Jaroslav Kvaššay, s.r.o. Bratislava z úverového účtu obce.**

-4-

**Za: MUDr. Marián Sivoň, Ing. Ľubica Vaculková, Marián Kocák, Miroslav Caletka, Jozef Hološka, Ing. Juraj Tokoš, Bc. Mária Gergelová**

**Proti: -**

**Zdržal sa hlasovania: -**

**07. Rôzne**

V tomto bode sa riešila žiadosť Cirkevného výboru miestna časť Močidľany a taktiež Cirkevného výboru miestna časť Popudiny. Oba cirkevné výbory sa obrátili na našu obec s prosbou o prispenie finančnej čiastky z rozpočtu obce

- časť Močidľany na opravu kostola, ktorá má prebehnúť najneskôr v mesiaci marec 2013

- časť Popudiny na rekonštrukciu zvonov /ktorá už prebehla a cirkevný výbor časť Popudiny za ňu spláca pôžičku/

Na obecnom zastupiteľstve boli prítomní i zástupcovia uvedených cirkevných výborov a to pán Ján Vašečka a MUDr. Marián Sivoň, ktorí podrobne oboznámili prítomných na čo by boli prípadné finančné čiastky použité. Poslanci obecného zastupiteľstva predbežne prisľúbili finančnú výpomoc, ale to len v prípade, že príjem podielových daní bude v takej výške ako prisľúbil štát a platobná disciplína našich občanov pri výbere daní a poplatkov bude adekvátna.

Preto rokovanie o týchto žiadostiach je odložená na obecné zastupiteľstvo, ktoré sa bude konať v mesiaci apríl.

**08. INTERPELÁCIE POSLANCOV**

V tomto bode sa jednalo o budúcich stavebných pozemkoch, ktoré by sa mali nachádzať v lokalite pod vinohradmi. Starostka prítomných oboznámila so Zmluvou o budúcej zmluve, ktorá rieši kúpu týchto pozemkov. Ing. Vaculková navrhla zverejniť na webovú stránku našej obce informáciu o stavebných pozemkoch a sledovať záujem občanov.

**09. DISKUSIA**

V bode diskusia sa neprihlásil nikto o slovo.

**10.Záver**

Nakoľko všetky body rokovania zastupiteľstva boli vyčerpané, a v diskusii už nevystúpil žiaden z prítomných poslancov, či občanov, starostka zasadnutie ObZ ukončila. Na záver starostka všetkým poslancom a občanom poďakovala za účasť.

Zapísala: Martina Iršová

Overovatelia zápisnice: Bc. Mária Gergelová ...................................

MUDr. Marián Sivoň ...................................

**Dana Žúrková**

starostka obce